בס"ד, ר"ח תמוז תשפ"ד

**בבא בתרא דף י"ג, גוד או אגוד[[1]](#footnote-1)\***

1. **בבא בתרא, דף י"ג:** "אין בהן כדי לזה וכדי לזה, מהו? רב יהודה אמר: אית דינא דגוד או אגוד, רב נחמן אמר: לית דינא דגוד או אגוד".

**א. ביאור מילולי**

1. **רש"י שם:** "אית דינא דגוד או אגוד - זה שרוצה לחלוק אומר לזה שאינו רוצה לחלוק או קוץ לי דמים וקנה לך חלקי או אני אקוץ דמים ואתן לך בחלקך שאי אפשי בשותפותך".
2. **בית יוסף חושן משפט, קע"א:** "ופירש רש"י גוד או אגוד. זה שרוצה לחלוק אומר לזה שאינו רוצה לחלוק או קוץ לי בדמים וקנה לך חלקי או אני אקוץ בדמים ואתן לך בחלקך שאי אפשי בשותפותך. ולפי זה גוד הוא מלשון גודו אילנא (דניאל ד יא) כלומר קוץ דמים וקנה או אקוץ דמים ואקנה. ובעל הערוך (ערך גד (ב)) פירש גוד מלשון משיכה כי תרגום וימשכו (בראשית לז כח) ונגידו. דהיינו משוך או אמשוך כלומר אומר לו או קנה או מכור".
3. **רמב"ם שכנים, א' א'-ב':** "אחד הקונה מחבירו חצי שדהו, או שנים שקנו מאחד שדה, או שירשו, או שנתנה להן במתנה, או שהחזיקו בה מן ההפקר, או נכסי גר, כללו של דבר כל שיש ביניהם שותפות בקרקע, וביקש אחד מן השותפין לחלק וליטול חלקו לבדו, אם יש באותה קרקע דין חלוקה כופה את שאר השותפין וחולקין עמו, ואם אין בה דין חלוקה אין אחד מהן יכול לכוף את חבירו לחלוק ...

אחד מן השותפין שאמר לחבירו במקום שאין בו דין חלוקה, או בדבר שאי אפשר שיחלקו כגון שפחה או כלי, מכור לי חלקך בכך וכך או קנה ממני כשער הזה, הדין עמו וכופין את הנתבע למכור לחבירו או לקנות ממנו".

**ב. יסוד הדין**

1. **יד רמ"ה בבא בתרא, אות קס"ד:** "במאי קא מיפלגי? רב יהודה סבר גוד או אגוד עדיף דדמי לחלוקה טפי דמסתלקי מהדדי ומטי ליה לכל חד מינייהו מידי דמתהני ליה מיניה, ולא עוד אלא שיד נתבע על העליונה לברור לו רצה קרקע נוטל רצה מעות נוטל. ור"נ סבר מיקם בשותפותא ומפלג באגרא או בתשמישתא עדיף דדמי לחלוקה ולא מסתלק חד מינייהו ממטו מנתיה בזוזי לגמרי. וקי"ל כרב יהודה".
2. **תורת הרא"ל, בבא בתרא:** "אפשר לפרש את דין גוד או איגוד בשתי דרכים. אפשר להבין שגוד או איגוד הוא יישום חריג של חלוקה, כאשר אין מחלקים את הנכס לשניים פיזית, אלא חולקים כך שאחד מקבל את הנכס ואחד מקבל כסף; או שמדובר בהליך אלטרנטיבי, שאינו קשור כלל לחלוקה".
3. **חדושי הריטב"א קידושין, דף מ"ב:** "דודאי אין לאפוטרופוס רשות לחלוק בגוד או איגוד דגוד או איגוד מקח וממכר הוא ואין אפטרופסים רשאין למכור וליקח".

**ג. רמת הדין**

1. **שו"ת הרשב"א, א' תתקנ"ו:** "בשנים שלקחו מקום ישיבה בבית הכנסת שאין דין חלוקה ... ונראה לי טעמא דמילתא ... דמדינא הוה לן למימר דאפילו חצר דלית בה שיעור חלוקה אלו רצה זה ליטול חלקו, אלא משום עשיית הטוב והישר אי אפשר, ולפיכך תקנו להם או דינא דגוד או אגוד".
2. **שו"ת הרא"ש צ"ח ז':** "כי חכמים ראו שטוב לתקן חלוקה בכל דבר של שותפות אם יש בו שיעור חולקין בגורל ואם לאו בגוד או איגוד משום דקדרה דשותפי לא קרירא ולא חמימא".
3. **קרית ספר, שכנים א':** "מה שיש בו דין חלוקה כופין השותפין זה את זה לחלוק ושאין בו דין חלוקה יש בו דין גוד או איגוד או דירה לזמנים או שכירות לאחרים ונראה דכל זה הוא מן התורה".
4. **חזון אי"ש בבא בתרא, ח' א':** "אית דינא דגוד או אגוד – נראה דדיני ממונות נמסרו לחכמים לקבוע כפי משפטי חכמת התורה שזכו בה חכמי התורה, והן הן שנמסרו למשה שהרי הן בכלל משפטים, והיינו ששכל בני אדם מסכים עליהם. והנה דבר משותף אין לאחד מהן הנאת היחיד בקניינו מפני הקיפוח של השני, וצריך לקבוע משפטים ישרים ביניהם איך יקויים תשמישם בזמן שיתעצמו אחד עם השני. ובזה קבע הדין מתי כופין לחלוקת הנכס עצמו, ומתי חלוקת זמנים או שאר חלוקה. ודנו רב יהודה ורב נחמן אי אית דינא דגוד או אגוד, שגם זה בכלל זכות שותף נגד חברו, שגם זה בכלל הישר שאין לאחד לסבול מכובד השותפות בזמן שנותן לחבירו הברירה ליקח או למכור".

**ד. היקף הדין**

1. **תוספות בבא בתרא דף י"ג:** "אית דינא דגוד או אגוד - נראה לר"י דאפילו בדמים יקרים הרבה יותר משוייו יכול לומר לו או גוד או אגוד. ואין נראה לריצב"א דא"כ יוכל לסלק אחד את חבירו ע"י עילוי דמים בחצר שאין בה דין חלוקה (מהר"ם: דאם כן כל עשיר יסלק עני שותפו בדבר שאין בו דין חלוקה)".
2. **רמב"ם וראב"ד, שכנים א' ג':** "אחד השוכר מחבירו מקצת חצר, או שדה שאין בה דין חלוקה, או שנים ששכרו מקום אחד בשותפות, כל אחד מהן יכול לכוף את חבירו ולומר לו או שכור ממני חלקי או השכיר לי חלקך, ואם יש בה דין חלוקה חולקין.

/השגת הראב"ד/ אחד השוכר מחבירו מקצת חצר וכו' עד חולקין. א"א וגם זה הדין נפשו אותה ויעש ממנו לשכירות, שע"מ כן שכרו. וקרוב אני לומר אף במקח כן ולא אמרו גוד או איגוד אלא בירושה ומתנה".

1. **טור חושן משפט, קע"א:** "וכן כתב רב האי בתשובה דשייך בשותפין שנשתתפו גוד או אגוד".

1. \* על פי אנציקלופדיה תלמודית כרך ה', ערך גוד או אגוד. [↑](#footnote-ref-1)